SET ปิดเช้ารีบาวด์ 7 จุด นลท.คลายกังวลหลังไร้ปัจจัยใหม่กดดัน โบรกฯคาดบ่ายไซด์เวย์
SET ปิดเช้ารีบาวด์ 7 จุด นลท.คลายกังวลหลังไร้ปัจจัยใหม่กดดัน แนวโน้มช่วงบ่ายคาดตลาดฯแกว่งไซด์เวย์อาจเจอแรงขายบริเวณ 1,700 จุดซึ่งเป็นแนวต้าน และให้แนวรับที่ 1,680 จุด
15 ก.พ. 2565

นายสุโชติ ถิรวรรณรัตน์ ผู้อำนวยการฝ่ายวิจัย บล.เคจีไอ (ประเทศไทย) กล่าวว่า ตลาดหุ้นไทยเช้านี้เกิดเทคนิเคิลรีบาวด์จากแรงซื้อกลับ เนื่องจากยังไม่มีปัจจัยใหม่ๆ เข้ามากดดัน ทำให้ในระยะสั้นนักลงทุนคลายความกังวลลง ขณะที่ตลาดหุ้นอื่นในภูมิภาคเอเชียเคลื่อนไหวทั้งในแดนบวกและลบ
สำหรับแนวโน้มการลงทุนช่วงบ่าย นายสุโชติ กล่าวว่า ตลาดฯ คงจะแกว่งไซด์เวย์ โดยมีแนวต้านที่ 1,700 จุด หากปรับตัวขึ้นไปก็อาจเกิดแรงเทขายสลับกลับลงมา พร้อมให้แนวรับไว้ที่ 1,680 จุด
ทั้งนี้แนะนักลงทุนติดตามการประชุมคณะรัฐมนตรี (ครม.) ในเรื่องของมาตรการสนับสนุนยานยนต์ไฟฟ้า (EV) คาดว่าจะหนุนหุ้นบมจ.ปตท. (PTT) และบมจ.พลังงานบริสุทธิ์ (EA) ส่วนมาตรการช่วยเหลือค่าครองชีพอาจไม่ได้มีผลต่อตลาดมากนัก
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BBL มูลค่าการซื้อขาย 2,895.59 ล้านบาท ปิดที่ 143.00 บาท ลดลง 3.00 บาท
EA มูลค่าการซื้อขาย 2,343.48 ล้านบาท ปิดที่ 95.25 บาท เพิ่มขึ้น 3.75 บาท
KBANK มูลค่าการซื้อขาย 1,986.40 ล้านบาท ปิดที่ 168.00 บาท ราคาไม่เปลี่ยนแปลง
PTTGC มูลค่าการซื้อขาย 1,854.15 ล้านบาท ปิดที่ 56.50 บาท ลดลง 0.75 บาท
BANPU มูลค่าการซื้อขาย 1,488.37 ล้านบาท ปิดที่ 11.30 บาท ลดลง 0.20 บาท